АдыкӀэлэн

АдыкӀэлэн () — удз лӀэужьыгъуэхэм щыщ къэкӀыгъэщ.

 Теплъэр 
Къудамэ куэд зымыщӀ ипкъхэм я лъэгагъыр см. 50-100 мэхъу, и тхьэмпэ хъурей-кӀыхьхэм дзэ цӀыкӀу яӀэщ. Удзым лъабжьэжь псыгъуэ-кӀыхьхэр ещӀ. 

АдыкӀэлэным гъатхэм и кӀэм, гъэмахуэм шакъафэ къызыщӀэлъадэ гъагъэхэр, мм. 3-5 нэхъ зимыинагъхэр, къыпедзэ.

 КъыздэкӀыр 
Мы къэкӀыгъэм нэхъыбэу ущрохьэлӀэ псыхъуэм, щӀыпӀэ псыӀэхэм, псынащхьэхэм.

 Къэгъэщхьэпэгъуэр 
Адыгэхэм ижь лъандэрэ хущхъуэу сымаджэхэм ирахьэлӀэ. Удзым хэлъ эфирыр медицинэм, парфумериэм къыщагъэщхьэпэ.

 Тхылъхэр 
Хьэкъун Б. Адыгэ къэкӀыгъэцӀэхэр. ТхылътедзапӀэ «Элбрус». Налшыч 1992 гъ.

Category:Шыпсыранэдэгухэр